
PARLAMENTUL ROMÂNIEI

CAMERA DEPUTAŢILOR

         Comisia pentru drepturile omului, culte                                                                                 Bucureşti,  21.03.2007
         şi problemele minorităţilor naţionale 
                                                                                   Nr.  25/95                                                                                                            
BIROUL PERMANENT

AL

CAMEREI DEPUTAŢILOR

Vă înaintăm alăturat RAPORTUL  asupra propunerii legislative pentru modificarea şi completarea Legii nr.677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date, trimis spre dezbatere în fond, cu adresa Pl- x  76  din 19  februarie 2007,  înregistrată sub nr.25/95 din 20 februarie 2007. 

                           În raport de obiectul şi conţinutul său, propunerea legislativă face parte din categoria legilor ordinare.
             PREŞEDINTE                             
                                                               SECRETAR                                                                                                   

                                   Nicolae Păun                                                                                                Buciuta Ştefan




PARLAMENTUL ROMÂNIEI

CAMERA DEPUTAŢILOR

	COMISIA PENTRU drepturile                                                                               Bucureşti,  21 martie 2007

omului, culte  Şi  PROBLEMELE 

 minoritĂŢilor  naŢionale                                                                                Nr.  Pl -x  76/2007                                                                                                             
          


RAPORT

               asupra propunerii legislative pentru modificarea şi completarea Legii nr.677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date


În conformitate cu prevederile art. 95 din Regulamentul Camerei Deputaţilor, Comisia pentru  drepturile  omului, culte  şi  problemele  minorităţilor  naţionale  a fost sesizată spre dezbatere  în fond, cu propunerea legislativă pentru modificarea şi completarea Legii nr.677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date, trimisă cu adresa nr. Pl-x  76  din 19 februarie 2007, înregistrată sub nr.25/95 din 20 februarie 2007. 

Senatul, în calitate de primă Cameră sesizată, a respins propunerea legislativă  în şedinţa din 15 februarie 2007. 
Camera Deputaţilor este Cameră decizională, potrivit prevederilor art. 92 alin. (9) pct. 1 din Regulamentul Camerei Deputaţilor, republicat, cu  referire  la prevederile art. 75  din Constituţia României, republicată.
Comisia juridică, de disciplină şi imunităţi  a avizat negativ propunerea legislativă, conform avizului nr.Pl-x 76 din 27.02.2007.

Comisia pentru Tehnologia Informaţiei şi Comunicaţiilor a avizat negativ iniţiativa legislativă, potrivit avizului nr.Pl-x 76 din 19.02.2007. 
Consiliul Legislativ, cu avizul nr.1253 din 18.09.2006, avizează favorabil propunerea legislativă. 
Guvernul, prin punctul de vedere înaintat cu adresa nr.3086 din 13.10.2006,  nu susţine adoptarea iniţiativei legislative, cu motivare că reglementările propuse nu aduc nimic nou în legislaţia existentă, mai mult „forma propusă de iniţiatori restrânge răspunderea juridică a prestatorilor de servicii medicale exclusiv la răspunderea civilă”. 
Propunerea legislativă supusă dezbaterii are ca obiect  de reglementare completarea Legii nr.677/2001 în sensul introducerii unui articol care să protejeze datele cu caracter personal ale persoanelor care apelează la servicii medicale.  

În conformitate cu prevederile art.61 din Regulamentul Camerei Deputaţilor, republicat, membrii   comisiei au examinat propunerea legislativă  mai sus menţionată, în şedinţa din 21 martie 2007.
La lucrări a participat, în calitate de invitată, dna Alina Săvoiu, şef birou juridic şi comunicare din cadrul Autorităţii Naţionale de Supraveghere a Prelucrării Datelor cu Caracter Personal.
Iniţiatorii nu au participat la dezbateri, deşi au fost invitaţi.
La dezbaterea acestei propuneri legislative, din totalul de 16 membri au fost prezenţi 13 deputaţi.

În urma examinării  iniţiativei legislative, a avizelor sus-menţionate şi a punctelor de vedere exprimate de către membri comisiei şi de către invitată, s-a hotărât, cu majoritate de voturi -  10 pentru, 2 contra şi o abţinere-,  să se propună Plenului Camerei Deputaţilor respingerea  propunerii legislative pentru modificarea şi completarea Legii nr.677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date. 

În raport cu obiectul şi conţinutul său, propunerea legislativă face parte din categoria legilor ordinare.          

                 PREŞEDINTE,                                                                                                             SECRETAR

                  Nicolae PĂUN                                                                                                            Ştefan BUCIUTA                               

               Întocmit :

              Consilier   Onesia Babeş 

